প্রিয় পিতামাতা অথবা অভিভাবক:

আপনার সন্তানের স্বাস্থ্য আমাদের কাছে গুরুত্বপূর্ণ। অল্প বয়সে, ছেলেমেয়েরা কিছু অভ্যাস গড়ে তোলে যা তাদের জীবনব্যাপী তাদের স্বাস্থ্যের কাঠামো তৈরি করবে। নিউ ইয়র্ক স্টেট ডিপার্টমেন্ট অভ এডুকেশন K-12 গ্রেডের সকল শিক্ষার্থীর জন্য, HIV-এর উপর পাঠ সহ স্বাস্থ্য শিক্ষা (হেলথ্ এডুকেশন) বাধ্যতামূলক করেছে। নিউ ইয়র্ক সিটি পাবলিক স্কুলস্-এ, স্বাস্থ্য শিক্ষার (হেলথ্‌ এডুকেশন) ক্লাসে ব্যক্তিগত স্বাস্থ্য এবং সুরক্ষা; পুষ্টি এবং শরীরচর্চার কর্মকাণ্ড; সামাজিক, আবেগীয়, ও মানসিক স্বাস্থ্য; অ্যালকোহল, তামাক, ও অন্যান্য মাদক-ব্যবহার প্রতিরোধ; বেড়ে ওঠা এবং গড়ে ওঠা; এবং রোগ এবং অসুস্থতা প্রতিরোধের পাঠ অন্তর্ভুক্ত রয়েছে।

এই বছর, আপনার সন্তানের *গ্রোয়িং আপ অ্যান্ড স্টেয়িং সেফ (বেড়ে উঠা ও নিরাপদ থাকা)* নামক একটি পাঠ্যক্রম থেকে পাঠ থাকবে। পাঠগুলো চিকিৎসাগতভাবে যথাযথ, অন্তর্ভুক্তিমূলক, এবং বয়স উপযোগী। নিউ ইয়র্ক সিটি পাবলিক স্কুলস্ স্বাস্থ্য বিশেষজ্ঞ, কমিউনিটি নেতা, পিতামাতা, এবং শিক্ষকদের সাথে অংশীদারিত্বে তা তৈরি করেছে।

কিন্ডারগার্টেন থেকে গ্রেড 6 পর্যন্ত, শিক্ষার্থীরা শেখে কীভাবে:

* সুস্থ থাকতে এবং অসুস্থতা এড়িয়ে চলতে হয়,
* আত্ম-মূল্য এবং তাদের শরীরের প্রতি সম্মান গড়ে তুলতে হয়,
* সহৃদয়তা এবং সহমর্মিতার পক্ষাবলম্বন করতে হয়, এবং
* বিশ্বাসভাজন প্রাপ্তবয়স্কদের সাথে যোগাযোগ করতে হয়।

অনুগ্রহ করে পাঠগুলো সম্পর্কে আরও জানতে অন্তর্ভুক্ত গ্রেড পর্যায়ের উপরিচিত্র(গুলো) পর্যালোচনা করুন।

পিতামাতা, অভিভাবক, এবং স্কুলগুলো একটি সাধারণ লক্ষ্য শেয়ার করে: আমরা চাই সব বয়সের শিক্ষার্থীরা তাদের জীবনের সব ক্ষেত্রে সুস্থ থাকুক। পিতামাতা/অভিভাবক হিসেবে আপনার সন্তানকে আপনার পরিবারের মতাদর্শ এবং মূল্যবোধ সমর্থনকারী স্বাস্থ্যসম্মত আচরণসমূহ শেখাতে আপনার ভুমিকার প্রতি আমরা সম্মান জানাই। আমরা আপনাকে আপনার সন্তানের সাথে তার হেলথ্‌ (স্বাস্থ্য) ক্লাসে সে কী শিখছে তা নিয়ে আলোচনা করতে, এবং আপনার সন্তানের শিক্ষক, প্যারেন্ট কোঅর্ডিনেটর, অথবা আমার সাথে কথা বলার জন্য উৎসাহিত করি। আপনার যদি কোনো প্রশ্ন থাকে, অনুগ্রহ করে আমার সাথে Phone Number নম্বরে যোগাযোগ করুন।

আন্তরিকভাবে,

Principal’s Name

প্রিন্সিপাল